32. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 2049438/5708/0022 της 29 Ιουλ./30 Αυγ. 1993 (ΦΕΚ Β΄ 645) Αύξηση κατά 7% των χορηγουμένων από το ΤΠΚΠΕΝ εφάπαξ παροχών. 1.Εγκρίνουμε την απόφαση που πήρε το Διοικητικό Συμβούλιο του Ταμείου Πρόνοιας Κατωτέρων Πληρωμάτων Εμπορικού Ναυτικού (ΤΠΚΠΕΝ) κατά την 33η συνεδρίαση της 29.12.92, όσον αφορά την αύξηση των εφάπαξ παροχών στους μετόχους του σε ποσοστό 7%, όπως αυτό περιορίσθηκε σύμφωνα με την προβλεπόμενη έγκριση του ΥΠΕΘΟ/Διεύθυνση Τιμών και Εισοδημάτων (στοιχ. προοιμίου 4). 2.Από τη απόφαση αυτή προκαλείται δαπάνη σε βάρος του ΚΑΕ 0631 του προϋπολογισμού του Ταμείου Πρόνοιας, Κατωτέρων Πληρωμάτων Εμπορικού Ναυτικού (Τ.Π.Κ.Π.Ε.Ν.), το ύψος της οποίας δεν μπορεί να προσδιορισθεί επακριβώς και θα καλυφθεί από τα έσοδα που θα προκύψουν (ΚΑΕ 2122). 3.Η παρούσα απόφαση ισχύει από την δημοσίευσή της στην Εφημερίδα της Κυβερνήσεως. 